Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για την τροποποίηση του κανονισμού (ΕΟΚ) αριθ. 822/87 περί κοινής οργανώσεως της αμπελοοινικής αγοράς (97/C 101/12)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, για να ληφθούν υπόψη οι ειδικές συνθήκες με τις οποίες παράγονται οι επιτραπέζιοι οίνοι στην Ισπανία, πρέπει να προβλεφθούν προσωρινές παρεκκλίσεις όσον αφορά την ανάμειξη και την ολική οξύτητα ορισμένων επιτραπεζίων οίνων που παράγονται σ' αυτό το κράτος μέλος 7 ότι πρέπει να επεκταθεί η παρέκκλιση για την ολική οξύτητα και στους επιτραπεζίους οίνους που παράγονται στην Πορτογαλία 7

ότι, αναμένοντας τις αποφάσεις του Συμβουλίου επί της αναμορφώσεως του τομέα και για να μην υπάρξει νομικό κενό, πρέπει να παραταθούν κατά μία περίοδο οι διατάξεις που προβλέπονται στο άρθρο 39,

ότι το άρθρο 46 παράγραφος 4 του κανονισμού (ΕΟΚ) αριθ. 822/87 του Συμβουλίου (1), όπως τροποποιήθηκε τελευταία από τον κανονισμό (ΕΚ) αριθ. 1592/96 (2), προβλέπει ότι οι διαφημιστικές εκστρατείες υπέρ της καταναλώσεως του χυμού σταφυλής μπορούν να πραγματοποιηθούν μόνο έως την αμπελουργική περίοδο 1996/97 και ότι, για να αξιολογηθεί η αποτελεσματικότητά τους, πρέπει να συνεχιστούν κατά τη διάρκεια μιας περιόδου 7

ότι το άρθρο 65 παράγραφος 5 του κανονισμού (ΕΟΚ) αριθ. 822/87 προβλέπει ότι κατά τη διάρκεια της αμπελουργικής περιόδου 1996/97, η Επιτροπή υποβάλλει στο Συμβούλιο έκθεση επί της μεγίστης περιεκτικότητας σε θειώδη ανυδρίτη των οίνων, καθώς και τις ενδεχόμενες σχετικές προτάσεις 7 ότι, λαμβάνοντας υπόψη τη σπουδαιότητα για τον οινικό τομέα του προβλήματος της περιεκτικότητας σε θειώδη ανυδρίτη, πρέπει να εκπονηθούν προτάσεις λαμβάνοντας υπόψη ιδίως τις εργασίες του διεθνούς γραφείου αμπέλου και οίνου 7 ότι πρέπει συνεπώς να παραταθεί η προθεσμία λήξεως κατά μία περίοδο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 822/87 τροποποιείται ως εξής:

1. Στο άρθρο 16 παράγραφος 5 τρίτο εδάφιο οι όροι «μεταξύ της 1ης Ιανουαρίου 1996 και της 31ης Αυγούστου 1997» αντικαθίστανται από τους όρους «μεταξύ της 1ης Σεπτεμβρίου 1997 και της 31ης Αυγούστου 1998».

2. Στο άρθρο 39:

α) στην παράγραφο 3 τρίτο εδάφιο, οι οροι «έως το τέλος της περιόδου 1996/97», αντικαθίστανται από τους όρους «έως το τέλος της περιόδου 1997/98».

β) στην παράγραφο 3 τέταρτο εδάφιο, οι όροι «από την περίοδο 1997/98» αντικαθίστανται από τους όρους «από την περίοδο 1998/99».

γ) στην παράγραφο 10 πρώτο και δεύτερο εδάφιο, οι όροι «1996/97» αντικαθίστανται από τους όρους «1997/98».

δ) στην παράγραφο 11, οι όροι «1996/97» αντικαθίστανται από τους όρους «1997/98».

3. Στο άρθρο 46 παράγραφος 4, οι όροι «1996/97» αντικαθίστανται από τους όρους «1997/98».

4. Στο άρθρο 65 παράγραφος 5, η ημερομηνία της 1ης Απριλίου 1997 αντικαθίσταται από εκείνη της 1ης Απριλίου 1998, και η ημερομηνία της 1ης Σεπτεμβρίου 1997 αντικαθίσταται από εκείνη της 1ης Σεπτεμβρίου 1998.

5. Στο παράρτημα I σημείο 13, οι όροι «1996/97» αντικαθίστανται από τους όρους «1997/98».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 206 της 16. 8. 1996, σ. 31.